[pic] | AZ EURÓPAI KÖZÖSSÉGEK BIZOTTSÁGA |

Brüsszel, 9.12.2008

COM(2008)848 végleges

2005/0236 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak

a lobogó szerinti állammal szembeni követelmények teljesítéséről szóló európai parlamenti és tanácsi irányelv címen előterjesztett javaslat elfogadására vonatkozó közös álláspontjáról

(EGT-vonatkozású szöveg)

2005/0236 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak

a lobogó szerinti állammal szembeni követelmények teljesítéséről szóló európai parlamenti és tanácsi irányelv címen előterjesztett javaslat elfogadására vonatkozó közös álláspontjáról

(EGT-vonatkozású szöveg)

1. ELŐZMÉNYEK

A javaslatnak az Európai Parlamenthez, illetve a Tanácshoz történő továbbításának időpontja (COM(2005) 586 végleges – 2005/0236COD dokumentum): | 2006.2.17. |

Az Európai Gazdasági és Szociális Bizottság véleményének időpontja: | 2006.9.13. |

A Régiók Bizottsága véleményének időpontja: | 2006.6.15. |

Az Európai Parlament véleményének időpontja (első olvasat): | 2007.3.29. |

A közös álláspont elfogadásának időpontja: | 9.12.2008 |

2. A JAVASLAT CÉLJA

Tekintettel arra, hogy a lobogó szerint államok – az Európai Unión belül is – nagyon eltérő mértékben teljesítik a tengeri biztonságra és a hajók okozta szennyezésre vonatkozó nemzetközi kötelezettségeiket, a javaslat annak garantálására irányul, hogy a tagállamok ténylegesen és összehangoltan teljesítsék kötelezettségeiket.

3. MEGJEGYZÉSEK A KÖZÖS ÁLLÁSPONTRÓL

A Bizottság megállapítja, hogy a Tanács, miután 2008. áprilisi ülésén elvi ellenkezését fejezte ki a javaslattal szemben, egyes olyan fontos tárgykörökre vonatkozó rendelkezéseknek a javaslatból való elhagyását ítélte szükségesnek, mint a nemzetközi egyezmények megerősítése és az Nemzetközi Tengerészeti Szervezet (IMO) szabályzatának a Közösségben való kötelező alkalmazása.

Noha az a szöveg, amelyhez a Tanács hozzájárult, a Bizottság által javasoltnál kevésbé nagyra törő, a Bizottság megállapítja, hogy a közös javaslatban még szerepelnek a tagállamok következő kötelezettségei:

– mielőtt egy hajónak engedélyezik lobogójuk viselését, ellenőrizniük kell, hogy a szóban forgó hajó megfelel a nemzetközi szabályoknak;

– gondoskodniuk kell arról, hogy a lobogójukat viselő olyan hajók, amelyeket egy kikötő szerinti tagállam általi ellenőrzés keretében feltartóztattak, összhangba kerüljenek a vonatkozó IMO-egyezményekkel;

– már azelőtt, hogy kötelezővé válna az IMO auditálási rendszere, tengerhajózási hatóságaikat ilyen auditálásnak kell alávetniük, és az eredményeket nyilvánosságra kell hozniuk;

– nemzetközi szabványok szerint tanúsított minőségirányítási rendszert kell bevezetniük a tengerhajózási hatóságaik vonatkozásában;

– a kikötő szerinti államok által végzett ellenőrzésről szóló párizsi egyetértési memorandum fekete listáján vagy két egymást követő évben annak szürke listáján szereplő lobogójú tagállamoknak rossz teljesítményük okairól jelentést kell benyújtaniuk a Bizottsághoz;

E kényszerítő rendelkezések alkalmasak azon európai lobogók minőségének javítására való ösztönzésre, amelyeknek a teljesítménye a legtöbb kívánnivalót hagy.

4. KÖVETKEZTETÉSEK

A Bizottság tudomásul veszi a tagállamoknak azon határozott kötelezettségvállalását, amelyet a Tanács keretében összegyűlt képviselőik által aláírt nyilatkozatban juttattak kifejezésre, és amelynek értelmében a) megerősítik a tengeri biztonságra vonatkozó főbb nemzetközi egyezményeket; b) alkalmazzák a lobogó szerinti államra vonatkozó IMO-szabályzatot, valamint a tengerhajózási hatóságok auditjának kapcsolódó rendszerét; valamint c) arra ösztönzik az IMO-t, hogy világszinten kötelezővé tegyék e két jogi eszközt.

Következésképpen, és figyelemmel a fentiekre, a Bizottság támogatja a Tanács által egyhangúlag elfogadott közös álláspontot, mert az olyan értéktöbbletet jelent, amely az európai lobogók tényleges javulásában és olyan közösségi versenyfeltételekben fog megnyilvánulni, amelyek biztosítani fogják, hogy a lobogó megválasztásában nem a követelmények minél alacsonyabb szintje lesz meghatározó.